Israelmusthear - Week 7
Home Books News Newsletters Nuusbriewe Monthly Studies 2014 Januarie Februarie Maart April Mei Junie Julie Augustus September Oktober November Desember 2015 Januarie Februarie Maart April Mei Junie Julie Augustus September Oktober November Desember 2016 Januarie_2016 Februarie_2016 Maart_2016 April_2016 Mei_2016 Junie_2016 Julie_2016 Augustus_2016 September_2016 Oktober_2016 November_2016 Desember_2016 2017 Januarie_2017 Februarie_2017 Maart_2017 April_2017 Mei_2017 Junie_2017 The Author Office Blog Contact Us Gedagtes 2015 Week 7
Hits: 276	Laai Boodskap hier af: Simson se hare groei weer.pdf
Kernvers : 22 – ‘Maar die hare van sy hoof het weer begin groei sodra dit afgeskeer was’.
Dit is moeilik om in ŉ tyd soos hierdie ŉ boodskapper van God te wees. As ŉ mens kyk na die profete van die Here, dan sien jy hoedat hulle ook nie baie gewild was nie….daar was moeilike tye vir die volk van God a.g.v. hulle sondes, maar God was altyd daar om hulle genadig te wees wanneer Hy gesien het dat dit met hul vashouplek gedaan was en so het Hy dan ook die Rigters gestuur…..en Simson was een van hulle!
God bring altyd ŉ relevante boodskap vir die tyd waarin dit gebring word. ŉ Eerlike boodskap in ŉ tyd van nood. Daar is baie dinge waaroor ŉ mens kan praat: Die ekonomie, die geweld, oorloë, die geestelike en morele verval, alles aktuele omstandighede en ŉ mens kan ŉ baie swartgallige prent skilder oor al hierdie werklikhede. Dank God daar is altyd ŉ boodskap van hoop! ŉ heerlike hoop in Jesus!
In hierdie verhaal van Simson is ŉ baie groot les vir ons in die tye waarin ons leef veral! Ons het ŉ ingryping van God so nodig – die hele Christen-wêreld word bedreig. Sonder dat hulle dit besef of wil aanvaar, is die heidendom se voortbestaan ook afhanklik van Israel. God se Raadsplan is ons heil – die heil van die ganse mensdom.
Simson was geroep en moes ‘n Nasareër wees – afgesonderd om vir God ŉ instrument te wees en hy het wel ŉ groot deel van sy roeping vervul in Israel. Totdat hy in die strik van Satan getrap het….hy was gestroop van al sy krag en sy eer en sy oë! Hy het sy Nasareërskap verloor, en die tragiese gevolge daarvan ken ons.
Maar sy hare het weer gegroei….